
GHID TEHNIC 
Prezentul ghid are valoare de regulament al competiției

1. Informații generale
Organizator: Comitetul Național Paralimpic (CNP)
Parteneri: Federația Română de Atletism (FRA)
Denumirea competiției: Parasport Games of Romania - Para Athletics
Ramura sportivă: Para Athletics
Perioada: 1-2 septembrie 2026
Localitatea: București
Locația de concurs: București, Stadionul Iolanda Balaș Soter, Bulevardul Mărăști, nr. 26
Categoria: Seniori, Tineret U20
Faza: finală
Persoană de contact: Rusu Mihail
E-mail: mihail.rusu@paralimpicromania.ro
Telefon: +40 772 010 445
2. Scopul și obiectivele competiției
· Promovarea sportului paralimpic. 
· Dezvoltarea ramurii sportive. 
· Evaluarea nivelului de pregătire al sportivilor. 
· Selecția pentru loturile naționale.
· Întărirea colaborării între cluburi/asociații și CNP, premergător legitimării sportivilor în cadrul FR Atletism.
3. Participanți eligibili
· sportivi legitimați la cluburi afiliate CNP cu plata taxei la zi; 
· sportivi înregistrați în baza de date CNP; 
· sportivi care îndeplinesc condițiile de clasificare specifice disciplinei sportive; 
· înscrierea pe categorii de dizabilitate conform regulamentului IPC/World Para Sports
· sportivi care dețin aviz medical valabil (această prevedere este OBLIGATORIE, inclusiv pentru atleţii din loturile naţionale şi paralimpice);
· înscrierea se va face la CNP și va cuprinde nume și prenume, data nașterii, probele la care se înscrie participantul (maxim 3- dintre care ștafeta poate fi considerată o probă), clasa, clubul la care este legitimat.
4. Clase sportive eligibile
- Clase funcționale și categorii (după disciplina sportivă)
- Divizări pe sexe și vârste (seniori și tineret U20)
- Mențiuni privind clasificarea sportivă și verificările necesare

5. Probe de concurs
	Proba
	Masculin
	Feminin
	Clasă sportivă

	100m
	x
	x
	

	200m
	x
	x
	

	400m
	x
	x
	

	800m
	x
	x
	

	1500m
	x
	x
	

	Sr. lungime
	x
	x
	

	Sr. înălțime
	x
	x
	

	Ar. greutății
	x
	x
	

	Ar. suliței
	x
	x
	

	Ar. discului
	x
	x
	

	Ștafeta mixtă 4x100m
	2x
	2x
	


6. Sistemul competițional
· formatul competiției: pe două reuniuni; 
· numărul minim de participanți pentru validarea probei: 3; 
· criterii de departajare- egalități (la sărituri, aruncări: cea mai bună săritură din concurs; la alergări rezultate contratimp)- conform cu regulament WA/FRA;
· condiții de desfășurare a finalelor: la alergări intră în finală cei mai buni timpi din serii (finala de 6 respectiv 4- ghid); la sărituri o încercare suplimentară după cele 3, pentru primii 6 clasați; 
· modul de întocmire a clasamentelor: masculin/feminin/seniori/tineret U20.


7. Înscrieri
Perioada înscriere - 10 – 31 iulie 2026
Înscrierile se realizează exclusiv prin platforma electronică pusă la dispoziție de Comitetului Național Paralimpic. 
· Detaliile privind link-ul de conectare, accesul și utilizarea platformei vor fi comunicate ulterior 
  După expirarea termenului-limită nu se mai acceptă înscrieri sau modificări, cu excepția situațiilor aprobate de organizator.
Documente obligatorii
· formular de înscriere; 
· tabel nominal; 
· aviz medical valabil; 
· certificat de clasificare (unde este cazul); 
· alte documente solicitate. 
8. Clasificare sportivă
(dacă este cazul pentru național)
· data clasificării; 
· interval orar; 
· locația; 
· clasificatorii desemnați; 
· documentele necesare.
9. Programul competiției
	Data
	Ora
	Activitate

	01.09.2026
	09.00
	Sosire delegații

	01.09.2026
	13.00-16.00
	Clasificare- (dacă este cazul)

	01.09.2026
	16.00-18.30
	Program antrenamente oficiale

	01.09.2026
	19.00
	Ședință tehnică (Sala FR Atletism)

	02.09.2026
	09.00-12.00;
15.00-18.30
	Competiție

	02.09.2026
	
	Festivitate de premiere (după fiecare probă)

	02/03.09.2026
	
	Plecare delegații


Ședința tehnică
· Participarea reprezentanților cluburilor este obligatorie. 
· Vor fi validate înscrierile finale. 
· Vor fi prezentate regulile de desfășurare a competiției. 
· Vor fi comunicate eventualele modificări de program.
10. Regulamente aplicabile
Competiția se desfășoară conform:
· Regulamentelor internaționale/naționale ale federației de profil; 
· Regulamentelor CNP și prezentului Ghid Tehnic.
· Regulamentele internaționale IPC / World Para Sport corespunzătoare și al Federației Internaționale de Atletism- World Athletics;
· Regulamentele federației naționale de profil: (https://www.fra.ro/images/documente/Regulamentul_de_organizare_a_activitatii_de_atletism_2026_v2.2.pdf)
· Decizii ale Comitetului Tehnic al CNP; dispoziții speciale privind competiția;
· La săritura în lungime se vor efectua 3 încercări, cea mai bună dintre ele fiind parte a clasamentului final; la egalități este valabilă a doua performanță obținută de același concurent, pentru departajare
· Pragul de sărituri va fi bazat pe o zonă hașurată de 1/1m, măsurarea săriturii fiind efectuată din zona bătăii în plan proximal și ultimul semn lăsat în groapă în plan distal
· La alergările de viteză se va cronometra conform regulamentului competițiilor oficiale cu cronometraj electric, startul se va efectua din blocstarturi prevăzute cu senzori electronici, fiind admis un singur start înainte de pocnetul pistolului starterului de concurs (nevalabil), de la al doilea sportivul va fi descalificat; alergările vor fi efectuate în serii contratimp, clasamentul ținând cont de timpul realizat
· La aruncări, concurenții au posibilitatea efectuării unui număr de 6 încercări, valide dacă nu depășesc zona pragului
· Echipamentul de concurs va fi cel în culorile clubului sau un echipament standard, neutru; nu este permisă folosirea unui echipament reprezentativ al României sau al altei țări.
11. Oficiali
· Director competiție – Director tehnic CNP: Mihail Rusu
· Antrenor coordonator: Larion Alin 
· Antrenori secunzi: Cojoc Florin, Tămaș Adrian
· Arbitrul principal: Ștefan Alexandru (0724 970 718)
· Secretarul competiției; 
· Arbitri; 
· Clasificatori; 
· Comisia de apel.


12. Contestații și apeluri
· Contestațiile se depun în scris la Secretariatul competiției în termen de maximum 10 minute de la afișarea rezultatelor oficiale ale probei.
· Contestația poate fi depusă exclusiv de antrenorul sau reprezentantul delegației.
· Taxa de contestație este de 200 lei.
· Taxa se restituie integral în cazul admiterii contestației.
· Contestațiile sunt analizate de Comisia de Apel, iar decizia acesteia este definitivă.
13. Rezultate și clasamente
· Rezultatele sunt validate de arbitrul principal. 
· Rezultatele oficiale sunt afișate la secretariatul competiției. 
· Clasamentele finale sunt publicate de organizator. 
· Rezultatele devin definitive după expirarea termenului de contestații.
14. Premii și recunoașteri
Pentru fiecare probă validată se acordă:
· Locul I – medalie de aur și diplomă; 
· Locul II – medalie de argint și diplomă; 
· Locul III – medalie de bronz și diplomă. 
Dacă este cazul:
· cupe pentru clasamente generale; 
· trofee speciale; 
· premii speciale stabilite de organizator. 
Festivitatea de premiere se desfășoară conform programului competiției, după validarea rezultatelor oficiale.
15. Asistență medicală și siguranță
· ambulanță prezentă pe durata competiției; 
· personal medical; 
· proceduri de urgență; 
· număr de urgență 112.
16. Accesibilitate
· acces pentru utilizatorii de scaun rulant; 
· grupuri sanitare accesibile; 
· spații de acces și circulație adaptate.
17. Cazare, masă și transport 
· Condiții de cazare și masă: CNP se ocupă de organizarea logistică a cazării, mesei și transportului pentru sportivi și însoțitori, dar costurile vor fi suportate integral de cluburile participante (refacturare pe baza rezervărilor efectuate);
· Transport local: dacă va fi cazul;
· Accesul în zona de concurs – Părinții sau persoanele care însoțesc sportivii deplasabili vor ocupa locurile rezervate în tribune. Este interzis accesul acestora în zona de concurs, cu excepția situațiilor aprobate de organizatori pentru asistență strict necesară.
· Responsabilități financiare – toate cheltuielile aferente C.N. revin clubului de proveniență
18. Cod de conduită
Respectarea prevederilor de mai jos este obligatorie pentru toți participanții (sportivi, antrenori, însoțitori, oficiali, voluntari). Scopul său este asigurarea unui cadru sigur și demn pentru desfășurarea competiției și a protejării imaginii sportului paralimpic, a sportivilor și a Comitetului Național Paralimpic.
A. Respect și comportament responsabil
· Respectarea personalului organizatoric, arbitrilor, voluntarilor și celorlalți sportivi, indiferent de club sau statut.
· Este strict interzis limbajul ofensator, gesturile agresive, hărțuirea, intimidarea sau orice formă de discriminare.
· Comportamentele agresive ori care afectează demnitatea altor participanți vor fi sancționate pe loc, măsurile aplicate putând merge până la excluderea din competiție.

B. Interzicerea consumului de alcool și substanțe interzise
· Consumul de băuturi alcoolice este strict interzis pe toată durata competiției
· Prezentarea la competiție sau activități oficiale sub influența alcoolului sau a altor substanțe interzise atrage excluderea imediată din competiție.

C. Reguli în locația de competiție
· Păstrarea ordinii și curățeniei în spațiul de concurs și spațiile adiacente.
· Respectarea instrucțiunilor organizatorilor și arbitrilor.
· Utilizarea exclusivă a echipamentului sportiv aprobat și respectarea normelor de siguranță.




D. Fair-play și reprezentare
· Respectarea principiilor sportului curat, fără comportamente nesportive.
· Conștientizarea faptului că fiecare participant reprezintă clubul său și întreaga mișcare paralimpică românească.

E. Sancțiuni
Încălcarea prezentului Cod de Conduită atrage sancțiuni disciplinare graduale, în funcție de gravitatea faptei:
1. Avertisment verbal sau scris;
2. Suspendarea temporară din anumite probe;
3. Excluderea din competiție;
4. Informarea clubului de apartenență și aplicarea de sancțiuni suplimentare către acesta;
5. Sesizarea autorităților competente, în cazuri grave (ex. agresiune, distrugere de bunuri, infracțiuni).
19. Comisia de organizare (urmează să fie stabilit)
  coordonator general; 
  responsabili sportivi; 
  responsabil logistic; 
  responsabil medical; 
  responsabil rezultate și clasamente.
20. Dispoziții finale
• La probele de alergări, pentru a fi recunoscute rezultatele, este obligatoriu sistemul de
cronometraj omologat.
• Participanții participă pe propria răspundere.
• Sportivii trebuie să fie prezenți la camera de apel (call room) cu minimum 15 minute
înainte de proba la care participă.
Stadionul de atletism Iolanda Balaș Soter

